Vedenie

29.05.2019

**Návrh Dodatku č. 1**

**k smernici kvestora číslo 2/2016-SK zo dňa 31.7.2016 Vykonávanie finančnej kontroly na Rektoráte Slovenskej technickej univerzity v Bratislave a na centrálne financovaných súčastiach Slovenskej technickej univerzity v Bratislave**

Predkladá: **Ing. Dušan Faktor, PhD.**

kvestor

Vypracoval: Ing. Oľga Matúšková

vedúca ekonomického útvaru

Zdôvodnenie: Aktualizácia v zmysle Smernice rektora č. 7/2016- SR

Návrh uznesenia: Vedenie STU schvaľuje predložený návrh dodatku č. 1

**Dodatok č. 1**

k smernici kvestora číslo 2/2016-SK zo dňa 31.7.2016

**Vykonávanie finančnej kontroly na Rektoráte Slovenskej technickej univerzity v Bratislave a na centrálne financovaných súčastiach Slovenskej technickej univerzity v Bratislave**

Dátum 17. 5. 2019

Slovenská technická univerzita v Bratislave, Vazovova 5, Bratislava

V Bratislave 17. 5. 2019

Číslo:

Kvestor Slovenskej technickej univerzity v Bratislave v súlade s článkom 12 bod 7 Smernice rektora č. 7/2016-SR v platnom znení vydáva

**dodatok číslo 1**

k smernici kvestora číslo 2/2016-SK zo dňa 31.7.2016

**Vykonávanie finančnej kontroly**

**na Rektoráte Slovenskej technickej univerzity v Bratislave a na centrálne financovaných súčastiach Slovenskej technickej univerzity v Bratislave**

(ďalej len „dodatok č. 1“)

Článok 1

Smernica číslo 2/2016-SR Vykonávanie finančnej kontroly na Rektoráte Slovenskej technickej univerzity v Bratislave a na centrálne financovaných súčastiach Slovenskej technickej univerzity v Bratislave sa mení a dopĺňa takto:

1. V článku 2 bod 4 sa v poslednej odrážke dopĺňa „a pod.“
2. V článku 2 bod 8 sa mení nasledovne:

„Vykonanie základnej finančnej kontroly potvrdzujú osoby podľa bodu 6 tohto článku na doklade súvisiacom s finančnou operáciou alebo jej časťou súlad so skutočnosťami uvedenými v bode 4 tohto článku uvedením mena a priezviska, podpisu, dátumu vykonania základnej finančnej kontroly a uvedením vyjadrenia, či:

1. Finančnú operáciu alebo jej časť možno vykonať alebo nemožno vykonať
2. Vo finančnej operácii alebo jej časti možno pokračovať alebo nemožno pokračovať, alebo
3. Poskytnuté plnenie treba vymáhať alebo poskytnuté plnenie nie je potrebné vymáhať, ak sa finančná operácia alebo jej časť už vykonala“
4. V článku 2 bod 12 sa mení nasledovne:

„Finančné operácie alebo ich časti podľa bodu 2 tohto článku nemožno vykonať alebo v nich pokračovať bez overenia základnou finančnou kontrolou“

1. V článku 2 bod 13 sa text „bezodkladne písomne oznámiť kvestorovi“ nahrádza textom „vyznačiť na doklade súvisiacom s pripravovanou finančnou operáciou“
2. V článku 2 bod 15 sa dopĺňa posledná veta textom: „resp. ním povereným zamestnancom“
3. V článku 4 bod 2 sa do poslednej vety dopĺňa „ v platnom znení“

Článok 2

1. Ostatné ustanovenia smernice kvestora zostávajú nezmenené.
2. Tento dodatok č. 1 tvorí neoddeliteľnú súčasť smernice kvestora.
3. Neoddeliteľnou súčasťou tohto dodatku č. 1 k smernici kvestora je jeho príloha č. 1, ktorá obsahuje „Úplné znenie smernice kvestora číslo 2/2016-SK zo dňa 31.7.2016 Vykonávanie finančnej kontroly na Rektoráte Slovenskej technickej univerzity v Bratislave a na centrálne financovaných súčastiach Slovenskej technickej univerzity v Bratislave v znení dodatku číslo 1 zo dňa 17.5.2019“.
4. Tento dodatok č. 1 nadobúda platnosť aj účinnosť dňom 1. júna 2019.

Ing. Dušan Faktor, PhD.

kvestor

Úplné znenie

Smernice kvestora

Číslo:2/2016 - SK

**Vykonávanie finančnej kontroly**

**na Rektoráte Slovenskej technickej univerzity v Bratislave**

**a na centrálne financovaných súčastiach**

**Slovenskej technickej univerzity v Bratislave**

Dátum: 31. 07. 2016

**Slovenská technická univerzita v Bratislave, Vazovova 5, B r a t i s l a v a**

V Bratislave 31. 07. 2016

Číslo: 2/2016 – SK

Kvestor Slovenskej technickej univerzity v Bratislave v súlade s článkom 12 bod 5 Smernice rektora číslo 7/2016 - SR „Vykonávania finančnej kontroly v Slovenskej technickej univerzite v Bratislave“, vydáva nasledovnú smernicu kvestora

**Vykonávanie finančnej kontroly**

**na Rektoráte Slovenskej technickej univerzity v Bratislave**

**a na centrálne financovaných súčastiach Slovenskej technickej univerzity v Bratislave:**

**Článok 1**

**Úvodné ustanovenia**

1. Smernica kvestoraVykonávanie základnej finančnej kontroly na Rektoráte Slovenskej technickej univerzity v Bratislave a na centrálne financovaných súčastiach Slovenskej technickej univerzity v Bratislave (ďalej len „smernica kvestora“)upravujezákladné pravidlá a spôsob vykonávania finančnej kontroly na organizačných zložkách Rektorátu Slovenskej technickej univerzity v Bratislave[[1]](#footnote-1) (ďalej tiež „R - STU“) a na centrálne financovaných súčastiach Slovenskej technickej univerzity v Bratislave [[2]](#footnote-2)(ďalej tiež „STU“).
2. Táto smernica kvestora v súlade so smernicou rektora číslo 7/2016 – SR Vykonávanie finančnej kontroly v Slovenskej technickej univerzite v Bratislave určuje podrobnosti o povinnostiach zamestnancov centrálne financovaných súčastí STU uvedených v článku 2 bod 7 vnútorného predpisu STU číslo 15/2008 - N Organizačný poriadok Slovenskej technickej univerzity v Bratislave v platnom znení a zamestnancov organizačných zložiek Rektorátu STU pri vykonávaní finančnej kontroly.
3. Ak to nie je v priamom rozpore s významom ustanovenia tejto smernice kvestora v ďalšom texte sa na spoločné označenie „centrálne financovaných súčastí STU a Rektorátu STU“ používa spoločný pojem „R – STU“.

**Článok 2**

**Základná finančná kontrola**

(1) Základná finančná kontrola na R-STU sa vykonáva pri každej finančnej operácii alebo jej časti.

(2) Finančnou operáciou sa rozumie príjem, poskytnutie alebo použitie finančných prostriedkov R-STU v hotovosti (cez pokladňu) alebo bezhotovostne (bezhotovostný prevod alebo poštová poukážka), právny úkon (napr. uzatvorenie zmluvy, uzatvorenie pracovnej zmluvy a pod.) alebo iný úkon majetkovej povahy (napr. prevody majetku, vyradenie a zaradenie majetku, zodpovednosť za škodu, zverejnenie zámeru verejného obstarávania tovaru, prác a služieb, nakladanie s ceninami).

(3) Pripravovanou finančnou operáciou, ktorú je potrebné overiť základnou finančnou kontrolou, sa rozumie okrem prípadov uvedených v bode 2 tohto článku aj:

* pripravovaná tuzemská pracovná cesta alebo zahraničná pracovná cesta
* príjem všetkých poplatkov a úhrad na R-STU (napr. za prijímacie pohovory, za štúdium, za vydanie dokladov a pod.)
* výplata štipendií
* platba vložného na konferencie
* drobný nákup realizovaný na R-STU
* poskytnutie preddavku
* nákup tovarov a služieb cez internet
* prevod finančných prostriedkov spoluriešiteľom projetkov a pod.

(4) Základnou finančnou kontrolou sa overuje súlad každej finančnej operácie alebo jej časti:

* so schváleným rozpočtom R-STU,
* s osobitnými právnymi predpismi a medzinárodnými zmluvami, ktorými je Slovenská republika viazaná a na základe ktorých sa Slovenskej republike poskytujú prostriedky zo zahraničia ,
* s uzatvorenými zmluvami a inými právnymi úkonmi,
* s rozhodnutiami vydanými podľa osobitných predpisov, s rozhodnutiami rektora alebo kvestora
* s internými predpismi STU
* s inými podmienkami poskytnutia verejných prostriedkov.

(5) Pri finančnej operácii alebo jej časti, ktorá je právnym úkonom, sa základnou finančnou kontrolou overuje uzatvorenie zmluvy alebo iného právneho úkonu a následne aj realizácia výdavku, resp. príjmu vyplývajúceho zo zmluvy alebo z iného právneho úkonu. Pri rámcových zmluvách alebo rámcových dohodách sa základná finančná kontrola vykonáva na jednotlivých objednávkach, ktorými sa objednáva čiastkové plnenie vyplývajúce z predmetu rámcovej zmluvy alebo rámcovej dohody.

(6) Základnú finančnú kontrolu vykonávajú vedúci zamestnanci organizačnej zložky a zodpovední zamestnanci organizačnej zložky R-STU, ktorý finančnú operáciu alebo jej časť pripravuje (zamestnanci organizačnej zložky zodpovední za rozpočet organizačnej zložky , za verejné obstarávanie, za správu majetku alebo za iné odborné činnosti podľa charakteru finančnej operácie). Následne zamestnanci Oddelenia rozpočtu a financovania R – STU sú povinní v rámci základnej finančnej kontroly uviesť, či je príslušná zákazka finančne krytá, odsúhlasiť zdroj financovania a ekonomickú klasifikáciu výdavku.

(7) Základnú finančnú kontrolu nevykonáva zamestnanec Útvaru hlavného kontrolóra s výnimkou základnej finančnej kontroly, ktorú vykonáva vedúci Útvaru hlavného kontrolóra pri plnení úloh súvisiacich s vykonávaním jeho funkcie.

(8) „Vykonanie základnej finančnej kontroly potvrdzujú osoby podľa bodu 6 tohto článku na doklade súvisiacom s finančnou operáciou alebo jej časťou súlad so skutočnosťami uvedenými v bode 4 tohto článku uvedením mena a priezviska, podpisu, dátumu vykonania základnej finančnej kontroly a uvedením vyjadrenia, či:

1. Finančnú operáciu alebo jej časť možno vykonať alebo nemožno vykonať
2. Vo finančnej operácii alebo jej časti možno pokračovať alebo nemožno pokračovať, alebo
3. Poskytnuté plnenie treba vymáhať alebo poskytnuté plnenie nie je potrebné vymáhať, ak sa finančná operácia alebo jej časť už vykonala“

(9) Za doklad súvisiaci s  finančnou operáciou pri uzatváraných zmluvách alebo iných právnych úkonoch v rámci R-STU sa považuje spisový obal zmluvy[[3]](#footnote-3).

(10) Pri finančných operáciách spracovávaných prostredníctvom ekonomického informačného systému (ďalej len „EIS“) MAGION sa za doklad súvisiaci s pripravovanou finančnou operáciou považuje tlačivo naprogramovamované v tomto systéme.

(11) V prípade, že doklad súvisiaci s pripravovanou finančnou operáciou nie je naprogramovaný v EIS MAGION, na R-STU sa používa kontrolný list, ktorého vzor je uvedený v prílohe číslo 1 tejto smernice kvestora ako jej neoddeliteľnej súčasti.

(12) Finančné operácie alebo ich časti podľa bodu 2 tohto článku nemožno vykonať alebo v nich pokračovať bez overenia základnou finančnou kontrolou.

(13) Závažné nedostatky zistené pri vykonávaní základnej finančnej kontroly, pre ktoré nemožno kontrolovanú finančnú operáciu alebo jej časť vykonať alebo v jej príprave pokračovať, sú zamestnanci uvedení v bode 6 tohto článku povinní vyznačiť na doklade súvisiacom s pripravovanou finančnou operáciou.

(14) Povinnosť výkonu základnej finančnej kontroly na R-STU sa nevzťahuje na prípady odstraňovania dôsledkov prevádzkových havárií a iných havarijných stavov bezprostredne po ich vzniku, ak odstránenie týchto dôsledkov neznesie odklad v záujme predchádzania ďalším škodám na majetku STU.

(15) Vykonanie základnej finančnej kontroly na R-STU potvrdzujú v súlade s opismi pracovných činností minimálne dvaja zamestnanci uvedení v bode 6 tohto článku z tej organizačnej zložky, pre ktorú sa finančná operácia pripravuje, minimálne jedným zamestnancom oddelenia rozpočtu a financovania a kvestorom, resp. ním povereným zamestnancom.

**Článok 3**

**Administratívna finančná kontrola**

1. Na R-STU je povinnosť vykonávať administratívnu finančnú kontrolu súladu každej finančnej operácie alebo jej časti, ak:

* boli poskytnuté verejné financie od iného subjektu ako sú súčasti STU
* poskytol verejné financie inému subjektu ako sú súčasti STU.

1. Poskytnutie verejných financií sa rozumie od vykonania prvého úkonu, napr. od okamžiku uzatvorenia zmluvy alebo vydania rozhodnutia o pridelení verejných financií až po ich vyplatenie a splnenie všetkých podmienok, na základe ktorých sa verejné financie poskytli.
2. Administratívnu kontrolu vykonávajú zamestnanci a vedúci zamestnanci príslušných odborných organizačných zložiek R-STU.
3. Ustanovenie bodu 1 tohto článku sa nepoužije v prípade použitia verejných financií z rozpočtu R-STU, ak finančná operácia alebo jej časť súvisí so zabezpečením vlastnej prevádzky.
4. Na vykonávanie administratívnej finančnej kontroly sa použijú ustanovenia základných pravidiel finančnej kontroly a auditu podľa § 20 až 27 zákona.
5. Skutočnosť, že bola vykonaná resp. sa má vykonať administratívna finančná kontrola, neruší povinnosť na danej finančnej operácií vykonať základnú finančnú kontrolu.
6. Za správny výkon administratívnej kontroly zodpovedá vedúci zamestnanec príslušnej organizačnej zložky, pre ktorú sa finančná operácia priravuje.

**Článok 4**

**Finančná kontrola na mieste**

1. Finančnú kontrolu na mieste je oprávnený na R-STU vykonávať Útvar hlavného kontrolóra STU.
2. Finančná kontrola na mieste je vykonávaná v súlade s článkom 6 Smernice Rektora č. 7/2016 – SR Vykonávanie finančnej kontroly v Slovenskej technickej univerzite v Bratislave v platnom znení

**Článok 5**

**Záverečné ustanovenia**

1. Všetky ostatné náležitosti vykonávania finančnej kontroly, ktoré nie sú uvedené v tejto smernici kvestora sa riadia ustanoveniami zákona.
2. Akékoľvek zmeny a doplnenia tejto smernice kvestora je možné vykonať iba číslovanými dodatkami vydanými k tejto smernici kvestora, podpísanými kvestorom.
3. Táto smernica kvestora nadobúda platnosť dňom jej vydania a účinnosť dňom 1. júna 2019

Ing. Dušan Faktor, PhD.

kvestor

**Príloha číslo 1**

k smernici kvestora číslo: 2/2016 – SK Vykonávanie základnej finančnej kontroly na Rektoráte Slovenskej technickej univerzity v Bratislave a na centrálne financovaných súčastiach Slovenskej technickej univerzity v Bratislave

**Vzor**

**kontrolného listu z vykonania základnej finančnej kontroly**

**Základná finančná kontrola**

**Rektorát Slovenskej technickej univerzity v Bratislave (R – STU)**

**Kontrolný list**

**z vykonania základnej finančnej kontroly**

Organizačná zložka R-STU :...................................................................................

(číslo a názov)

Názov finančnej operácie alebo jej časti:..............................................................

(presné definovanie)

Predpokladaná suma v €: ..................................................

Potvrdzujem, že finančná operácia je v súlade s:

1. rozpočtom STU ,
2. osobitnými predpismi, medzinárodnými zmluvami, ktorými je Slovenská republika viazaná a na základe ktorých sa Slovenskej republike poskytujú prostriedky zo zahraničia .........................................................................................
3. uzatvorenými zmluvami......................................................................
4. rozhodnutiami vydanými na základe osobitných predpisov ........................
5. internými predpismi STU .................................................................
6. inými podmienkami poskytnutia verejných prostriedkov......................

**Súhlas/ nesúhlas s pokračovaním a vykonaním finančnej operácie**

**Meno zodpovedného zamestnanca organizačnej zložky**

Dátum

Podpis

**Meno vedúceho zamestnanca**  **organizačnej zložky R-STU:**..........................................................

Dátum

Podpis

Za Oddelenie rozpočtu a financovania R-STU:

Zákazka je/ nie je finančne krytá

Zdroj financovania:

PEK:

Dátum

Podpis zamestnanca:

Vedúci ekonomického útvaru: Je/ nie je možné pokračovať vo finančnej operácii

Dátum

Podpis:

Kvestor: Súhlas/nesúhlas s vykonaním finančnej operácie

Dátum

Podpis:

1. Organizačný poriadok Rektorátu Slovenskej technickej univerzity v Bratislave číslo 10/2012 – N zo dňa 31. 10. 2012 v platnom znení. [↑](#footnote-ref-1)
2. Článok 2 bod 7 Organizačného poriadku Slovenskej technickej univerzity v Bratislave v platnom znení. [↑](#footnote-ref-2)
3. Smernica rektora číslo 7/2014 - SR Príprava, uzavieranie a zverejňovanie zmlúv na Slovenskej technickej univerzite v Bratislave. [↑](#footnote-ref-3)